ประจำเดือนไม่มา มีพสพ วันที่ 12 พย.ค่ะ รับประทานยาคุมกำเนิดฉุกเฉิน เม็ดแรก ภายใน 24ชม.ค่ะ แต่ว่าเม็ดที่สองช้าไป7ชั่วโมง หลังจากครบ12ชั่วโมงที่ควรทานค่ะ ซึ่งวันไข่ตกที่ระบุใน แอพ flo คือวันที่ 15พย ค่ะ วันที่ 27 พย ซื้อที่ตรวจครรภ์มาตรวจขึ้น1ขีด วันที่ 3ธค ซื้อที่ตรวจครรภ์มาตรวจอีกรอบก็ขึ้น 1ขึ้นค่ะ เพราะสาเหตุอะไรประจำเดือนถึงไม่มาคะ เพราะกังวลด้วยรึป่าวคะ ปล. ตามกำหนดในแอพ ประจำเดือนควรมาวันที่ 30พย ค่ะ
สวัสดีค่ะ หากได้ทานยาคุมฉุกเฉินเม็ดแรกภายใน 24 ชั่วโมงหลังจากที่มีเพศสัมพันธ์ แต่ทานเม็ดที่ 2 หลังจากทานเม็ดแรกไปแล้ว 19 ชั่วโมง คือช้าไป 7 ชั่วโมง ประสิทธิภาพในการป้องกันการตั้งครรภ์ก็จะลดลงไป และโอกาสที่จะตั้งครรภ์ก็จะมีได้มากขึ้นอย่างไรก็ตาม หากได้ตรวจหาการตั้งครรภ์ในวันที่ 27 พ.ย. และ 3 ธ.ค. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา ก็อาจเกิดจากผลของยาคุมฉุกเฉินที่ได้ทานไป หรือมีปัจจัยอื่นๆ ร่วม เช่น การมีความเครียด วิตกกังวล ทำงานหนัก พักผ่อนน้อย อดนอน นอนดึก มีน้ำหนักลด หรือมีน้ำหนักขึ้น เป็นต้น แนะนำให้รอประจำเดือนไปอีกซักระยะ ประจำเดือนก็น่าจะมาในที่สุดค่ะ